ועדת הכספים, כנסת 25, פרוטוקול מספר 276, 2023-12-25 00:00

משה גפני: אני עובר לסעיף הבא בסדר היום, הוא קשור לסעיף הקודם

משה גפני:  אמרה לי היועצת המשפטית של הוועדה, ואני מקבל את זה, שתביאו את זה יחד

משה גפני:  אני לא מבין עד לרגע זה למה התקנות לא כאן

משה גפני:  מה בדיוק הסיפור?     

אלון שוסטר: כשאתה מדבר על התקנות, אתה מדבר על קו העימות?     

משה גפני: כן

משה גפני:  אמרתם לנו שאתם מדברים רק על אוקטובר ואת נובמבר ודצמבר תביאו בנפרד

משה גפני:  זה מדי הרבה זמן

משה גפני:  יש ביקורת קשה עלינו, ועלינו זה על כולנו, על קואליציה ועל אופוזיציה

משה גפני:  אנחנו נמצאים בביקורת צודקת, כיוון שהאנשים לא יודעים איפה הם עומדים עם העניין הזה

משה גפני:  רציתי לאשר היום את התקנות ואז לקיים דיון

משה גפני:  אנחנו נמצאים פה בחוסר אמיתי, אנחנו לא יודעים אם חודש או חודשיים, אנחנו לא יודעים מה התקנות

משה גפני:  אני מבקש להביא את מה שדנו עליו עכשיו וגם את התקנות

משה גפני:  ברגע שאתם מביאים את זה, אנחנו מפנים את סדר היום ואנחנו דנים על הכל יחד

משה גפני:  תעשו את זה, כיוון שזה מבייש את כולנו שאנחנו מבטיחים ולא יכולים לקיים

ולדימיר בליאק: ישבנו פה לפני משהו כמו חמישה שבועות והצבענו על התקנות לחודש אוקטובר

ולדימיר בליאק:  כששאלנו את שגית אפיק למה שלא נצביע גם על נובמבר, היא אמרה שיש קושי משפטי, שנצביע על זה בתחילת דצמבר

ולדימיר בליאק:  ההבנה של כלל חברי הוועדה הייתה שבתחילת דצמבר אנחנו מאריכים את זה

ולדימיר בליאק:  אני לא מבין למה זה לא קורה

ולדימיר בליאק:  כשצריך להביא חצי מיליארד שקל למשרד להתיישבות כולם רצים פה כמו משוגעים, אבל בשביל תקנות אנחנו צריכים לחכות חודש

ולדימיר בליאק:  תביאו אותן, הגיע הזמן

אלון שוסטר: אפשר להבין למה זה לא הגיע? מה הבעיה?     

אופיר כץ: מה מעכב את זה?     

חמד עמאר: אנחנו היום בסוף חודש דצמבר

חמד עמאר:  אנחנו רוצים לדעת מי מעכב את הבאת התקנות לכאן, מה הסיבה

חמד עמאר:  אף אחד כאן לא יודע מה הסיבה

חמד עמאר:  שיעמוד מישהו כאן ויגיד שלא מצליחים לכתוב את התקנות, שאין אישור של התקנות, שהשר מעכב את התקנות, שראש אגף תקציבים מעכב את התקנות, שרשות מסים מעכבת את התקנות

חמד עמאר:  מי מעכב את התקנות?       

כפיר בטט: 	יש בעיות שאנחנו מתעתדים לפתור השבוע כדי להביא כמה שיותר מהר את הדבר הזה

משה גפני: מה הבעיות?     

כפיר בטט: יש בעיות תפעוליות ומשפטיות בהקשר של מי נכנס וכמה נכנס

כפיר בטט:  אני לא רוצה להתייחס עכשיו למה בדיוק הולך להיות

כפיר בטט:  ברגע שנצליח לפתור את הדברים נביא את זה כמה שיותר מהר

חנוך דב מילביצקי: כל הבעיות הללו מצביעות על זה שמה שאתם הולכים להביא לפה זה לא מה שהחלטנו עליו

כפיר בטט: מה הכוונה?     

חנוך דב מילביצקי: העקרונות שהצבענו עליהם לגבי אוקטובר ורצינו להצביע עליהם לגבי נובמבר

חנוך דב מילביצקי:  אם אתם הולכים להביא לפה דברים שונים ממה שהוסכם עליהם, אנא תבואו מראש ותגידו מה שונה

חנוך דב מילביצקי:  אם  תביאו את הכל עם שינויים מהותיים, זה לא יעבור ככה, זה סתם יוסיף לאי ודאות ולכעס המאוד מוצדק של בעלי העסקים שעד עכשיו לא ראו כסף

חנוך דב מילביצקי:  נא להציף את הבעיות, אם ישנן, ולא לחכות לפתרון כל הבעיות המשפטיות, כדי שנוכל לטפל בדברים האלו מראש

משה גפני: בפעם הקודמת האוצר הביא מתווה ששינינו אותו כאן

משה גפני:  זה לא אומר שאם הם מביאים לכאן דבר שהוא שונה ממה שהיה בנובמבר, אנחנו מקבלים את זה ככזה ראה וקדש

חנוך דב מילביצקי: אנחנו לא נקבל

אופיר כץ: זה באמת עצוב מה שקורה כאן

אופיר כץ:  המצב של בעלי העסקים הוא באמת בלתי אפשרי

אופיר כץ:  אנחנו, חברי הכנסת, מקבלים המון המון פניות על כך שאנשים לא מקבלים את מה שמגיע להם, או מקבלים באופן חלקי

אופיר כץ:  הם לא יודעים איך לתכנן את עצמם, אם כן לקחת הלוואה, לא לקחת הלוואה

אופיר כץ:  אני מקבל המון המון שיחות, המון הודעות

אופיר כץ:  שולחים לי סרטונים של עסקים ריקים, וזה היה עוד בנובמבר, ופה לוקחים את הזמן כאילו הכל סבבה, כאילו האנשים האלה מיליונרים ויכולים להחזיק עוד חודש, עוד חודשיים

אופיר כץ:  תבינו, אין להם את הזמן הזה

אופיר כץ:  אלה עסקים שאם חודש אחד הם לא מקבלים כלום הם קורסים

אופיר כץ:  לאנשים האלה יש בעיות עם הבנקים, יש בעיות בבית, אין להם עבודה, אין להם פרנסה

אופיר כץ:  הייתה התחייבות, סיכמנו את זה, ועכשיו אנחנו כבר בסוף דצמבר

ולדימיר בליאק: הייתה הבנה בין כלל חברי הוועדה שאנחנו מצביעים על זה בדצמבר, שזה לגמרי טכני

אופיר כץ: ככה גם שכנעו אותנו להצביע

משה גפני: אף אחד לא מתווכח על זה

אופיר כץ: מה שקרע לי את הלב זה כשקיבלתי ביום שישי סרטון מחייל מילואים שנמצא בשג'אעיה שבו הוא סיפר שבזמן שהוא ואחיו נותנים את הדם בעזה העסקים שלהם קורסים והם לא מקבלים שקל

אלון שוסטר: אנחנו נמצאים במצב שבו המתווה בכלל הארץ ברור

אלון שוסטר:  בקווי העימות, ששם האנשים לא נמצאים, העסקים נמצאים בקריסה, בצלילה

אלון שוסטר:  אני מניח שהשאלה היא מה התחולה, מה זה קו עימות, האם באר שבע כן, אשדוד לא וכו'

אלון שוסטר:  אני מציע ללכת על המובן מאליו, על הקונצנזואלי, על קווי העימות הקלאסיים קודם כל, אחר כך להוסיף את מי שרוצים

דבורה ביטון: אני מצדדת בכל מה שנאמר, אבל אני מרגישה נבוכה

דבורה ביטון:   גם לי היה עסק

דבורה ביטון:  היום אני שכירה, אני ישנה טוב, יש לי משכורת כל חודש

דבורה ביטון:  מה קורה עם האנשים שלא מקבלים, איך הם ישרדו את זה? זה פשוט הזוי שמגיעים בסוף דצמבר ואין תשובות, אני חושבת שזו חוצפה

דבורה ביטון:  הלו"ז הוא לא שבוע, הוא יום-יומיים

דבורה ביטון:  צריך להצביע על התקנות, כי האנשים האלה צריכים להתקיים

ולדימיר בליאק: מי שצריך לתת פה תשובות זה שר האוצר, לא הדרג המקצועי

חמד עמאר: אתה צודק ב-100%

מירב כהן: אני מבינה שהכל תקוע בכל הגזרות

מירב כהן:  אני מופתעת מרמת הבלאגן

משה גפני: מה זה כל הגזרות?     

מירב כהן: גם על עסקים

מירב כהן:  אני באתי לדיון על המתווה שהיה אמור לסייע לאנשים שיצאו לחל"ת

מירב כהן:  אני מייצגת את הזקנים, את האנשים שממשיכים לעבוד אחרי גיל פרישה כי אין להם פנסיה

מירב כהן:  רבים מהם לא קיבלו את המענק, אין להם עם מה לקנות תרופות בימים אלה

מירב כהן:  גם את ה-4,000 שקל שאמרו שייתנו, לא נתנו לאותם אנשים קשיי יום

מירב כהן:  כשהם פונים לביטוח הלאומי, אומרים להם שאין צפי מתי הם יקבלו את זה

מירב כהן:  חשבתי שהפלו רק את הזקנים, אבל אני רואה שזו צרה של כולם

מירב כהן:  הם הפסיקו לעבוד ב-7 באוקטובר

מירב כהן:  כבר שלושה חודשים אין להם את ההכנסה שהם חיים עליה, אין להם פנסיה

מירב כהן:  שמישהו יתעורר דחוף ויעביר להם מקדמה, משהו

ינון אזולאי: אנחנו מדברים פה בכותרות, אבל חשוב לשמוע את בעלי העסקים

ינון אזולאי:  תחום שבכלל לא נגענו בו הוא גני הילדים הפרטיים

ינון אזולאי:  אנחנו יודעים שהם קרסו, ואני מכיר את זה מקרוב

ינון אזולאי:  הם לא קיבלו שום פיצוי

ינון אזולאי:  יש את אלה בעלי סמל שקיבלו את הפיצוי, אבל יש את אלה שלא קיבלו את הפיצויים

ינון אזולאי:  קח את האולמות, קח את הקבלנים שמקבלים מהממשלה בשוטף 140,180, קח את זה שיש כאלה שעברו את ה-21 יום ועדיין לא קיבלו את המקדמות, קח את הקשיים שיש

ינון אזולאי:  עכשיו דיברה מירב על הוותיקים שלגביהם הייתה הבטחה

ינון אזולאי:  כפיר, אתה אומר לשאול את הביטוח הלאומי

ינון אזולאי:  העברתם כסף לביטוח לאומי עבור הוותיקים?     

כפיר בטט:    הסיפור פה הוא לא עניין של להעביר להם כסף

ינון אזולאי: צריך להציף את הבעיות האלו פה

ינון אזולאי:  אנחנו יודעים שהמערכת הייתה תקועה חלק מהזמן

ינון אזולאי:  האם זה בסדר? כמה בסופו של דבר קיבלו? רשות המסים, תביאו נתונים לגבי כמה הגישו וכמה שוחררו

מטי צרפתי הרכבי: נראה לי שלאדם הכבוד זה כמעט הדבר הכי חשוב

מטי צרפתי הרכבי:  ממשלת ישראל ממשיכה להשפיל את האנשים, לשבור את רוחם יום אחר יום

מטי צרפתי הרכבי:  אם אנחנו לא נדאג לחוסן של האזרחים שלנו, עתידנו לוט בערפל

מטי צרפתי הרכבי:  הייתי מבקשת לבחון מתווה פיצויים למוסדות ההשכלה הגבוהה שדחו בחודשיים את הלימודים והמשיכו להעסיק את כל המרצים

משה גפני: יש לנו הרבה בעיות פה

מטי צרפתי הרכבי:  להשפיל את אזרחי המדינה עוד ועוד ועוד - לא נכון

אליהו דלל: אני מרגיש שעושים צחוק מחברי הכנסת ומהוועדה הזאת

ליאור מושייב: אני מנהל סופר ובתי הארחה עם המשפחה בבאר שבע

ליאור מושייב:  גם אני וגם אחי קרביים

ליאור מושייב:  שנינו גויסנו ביום הארור, ב-7

ליאור מושייב: 10

ליאור מושייב:  אני גויסתי לפלחה"ן גולני, אח שלי הוא גולנצ'יק

ליאור מושייב:  אחי בצפון, חוטף טילים על הראש, ואני נלחמתי עד לפני כמה ימים בשג'אעיה וכנראה גם חוזר לשם, לאזור

ליאור מושייב:  אנחנו קרסנו

ליאור מושייב:  לא חשבנו פעמיים כשהכל קרה, עזבנו את המשפחות, את הילדים, נטשנו את העסק

ליאור מושייב:  אני קפצתי לעזה, אחי קפץ לצפון

ליאור מושייב:  בלי לחשוב פעמיים, בחירוף נפש נקראנו לדגל ורצנו

ליאור מושייב:  אנחנו בבעיה, כי העסק קרס, לא היה מי שינהל אותו

ליאור מושייב:  אני אחראי על בתי הארחה, אחי מנהל את הסופר

ליאור מושייב:  לקחנו עובדים זוטרים שפשוט גנבו אותנו, שדדו אותנו, והעסק פשוט קרס

ליאור מושייב:  המשכיר גם החליט שהוא מקפיץ לנו את השכירות בדיוק לפני שנכנסתי ללחימה, לכן כנראה שלא יהיה לנו עתיד בסופר

ליאור מושייב:  כל פעם שאני יוצא אני לא יודע איך אני מסיים את היום שלי, אני מפחד להעביר אשראי לסימילאק של הילדה, והמקרר ריק

אילן זיגדון: ספר כמה פיצויים קיבלת

ליאור מושייב: לא קיבלתי שקל

אופיר כץ: שאלתם אם יש מילואימניק שלא קיבל

אופיר כץ:  הנה מילואימניק שיצא מעזה ולא קיבל

אופיר כץ:  סימילאק – לאן הגענו?      

ליאור מושייב: יש עוד מישהו פה שהמקרר שלו ריק? יש עוד מישהו פה שלא קיבל משכורת? מישהו מכם לא קיבל משכורת?      

משה גפני: מישהו יודע לענות על הדבר הזה? זה בעינינו סוף העולם

מירב כהן: אני לא מכיר את המקרה הפרטני

חמד עמאר: זה לא מקרה פרטני

צמרת אביבי: בוא נראה מה יקרה אם פקידי הציבור יוותרו על משכורת אחת

משה גפני: אני אעביר למשרד האוצר את הפרטים של הבחור הזה

משה גפני:  אני רוצה לדעת למה עד לרגע זה הבחור הזה שמשרת במילואים, שמסכן את נפשו, לא קיבל את מה שמגיע לו לקבל

משה גפני:  אני לוקח את זה בתור דוגמה

משה גפני:  יכול להיות שנלמד מזה שאחרים גם לא מקבלים

מיכל שיר סגמן: השאר פשוט בח'אן יונס

משה גפני: אני מבקש בתוך יום תשובה

משה גפני:  תגידו למה הבחור לא קיבל, למה העסק שלו צריך לקרוס

משה גפני:  זה מראה מה קורה בכל המערכת הזאת

נעמה צדקיהו: זאת תעודת עניות

נעמה צדקיהו:  בא לי לבכות עליו, פשוט תתביישו לכם

נעמה צדקיהו:  אתם מקבלים כל 1 בחודש משכורת, אבל מה לגבי אלה שנמצאים בשג'אעיה? אני פשוט מתביישת מהדיון הזה, בושה וחרפה

נעמה צדקיהו:  לא יפה מה שאתם עושים פה, גועל נפש, אין לי מילים, באמת אני מתביישת

נעמה צדקיהו:  כמה שרציתי לדבר על העסק שלי, אני עפר לרגליו

נעמה צדקיהו:  לא מעניין אותי, אני אסתדר, אני אקח הלוואות ואסתדר, אבל זה חייל שאין לו מה לאכול, שאין לו סימילאק לילדים

נעמה צדקיהו:  אתם לא מתביישים? איפה שר האוצר שלכם?      

משה גפני: על מי את מדברת? בחייל אנחנו מטפלים עכשיו

נעמה צדקיהו: תתביישו

נעמה צדקיהו:  היינו פה בדיונים ועוד דיונים

נעמה צדקיהו:  אין לנו זמן

מיכל שיר סגמן: יש הבדל, אוצר יקר, בין אחריות כלכלית לבין הפקרות של עסקים

מיכל שיר סגמן:  אתם יכולים לשמור על הכסף, אבל כשתרצו לתת כבר לא יהיה למי לתת, וזאת המגמה

מיכל שיר סגמן:  הרבה מאוד מהעסקים משלמים את המענקים של הקורונה, הם פוחדים לקחת את המענקים האלה

מיכל שיר סגמן:  המקרה של החייל שדיבר פה הוא לא מקרה חריג או בודד

מיכל שיר סגמן:  הבחור הזה היה אדם נורמטיבי שחי את חייו עם משפחתו, קם בבוקר לעבוד, ידע לפרנס את משפחתו בכבוד

מיכל שיר סגמן:  כשהמדינה קראה לו לדגל הוא עם הסכין בין השיניים רץ כדי להגן עלינו

מיכל שיר סגמן:  הוא לא היחיד

מיכל שיר סגמן:  אין סיבה לתת לאנשים האלה שפושטים רגל גם לפשוט יד, בואו נראה שיש לוועדה הזאת שיניים, כולם פה באחדות דעים

נעמה צדקיהו: 	הרב גפני, הייתי פה במספר ישיבות, העליתי מספר דברים

נעמה צדקיהו:  כמו שאמרו ידידיי חברי הכנסת, כל מה שהחלטתם פה בישיבה הוא כאילו חסר תכלית

משה גפני: שינינו את המתווה של אוקטובר

משה גפני:  הנושא הזה אמור להתבצע לפי החלטה שלנו

נעמה צדקיהו: אבל אנחנו כבר בסוף דצמבר

נעמה צדקיהו:  אנחנו לא לקחנו משכורות כבר שלושה חודשים, זה בסדר, אני אסתדר, הכל טוב, אבל איך יכול להיות שלא לקחו בחשבון את כל הדברים האלה? אוטוטו ינואר-פברואר ונהיה באותו בוץ

נעמה צדקיהו:  תחשבו קדימה, תוציאו כבר את התכניות

נעמה צדקיהו:  אם לקחת ממני כל חודש בחודשו את מה שאני חייבת בלחיצת כפתור, תתנו לנו את זה כשאנחנו צריכים

נעמה צדקיהו:  דיברו בעבר על הלוואה בערבות מדינה

נעמה צדקיהו:  אני העליתי את זה שהלוואה בערבות מדינה היא הלוואה שניתנת בשוק אפור, זה לקחת הלוואה ב-8% ו-9% ריבית

נעמה צדקיהו:  נתת להם הנחיה, ביקשת שיעשו את זה בפריים מינוס אחד לשנה - איפה זה? התחושה היא שאתם יושבים פה ומחליטים אבל פקידי האוצר עושים מה שבא להם

נעמה צדקיהו:  איפה ההלימה? למה אנחנו מגיעים? אנחנו עוזבים את העסקים, באים לפה, צועקים את צעקת חברנו, ומה ייצא מזה בסוף? לנו אין את הזמן הזה

נעמה צדקיהו:  פקידי האוצר היקרים, אין לנו את הזמן הזה, אנחנו מגלגלים עסקים, מגלגלים ספקים

יורם מועלמי: יש המון תקלות תפעוליות שקשורות לרשות המסים

יורם מועלמי:  יש המון עסקים קטנים שרשות המסים לא עומדת במסגרת החוק לשלם להם תוך 21 יום את המקדמה

יורם מועלמי:  יש מצבים שלפי החישובים של העצמאים הם אמורים לקבל סכום מסוים, כשבפועל הם מקבלים לפי איזה אלגוריתם שהוא פחות מהמקדמה

יורם מועלמי:  יש פה לא מעט עצמאים שלפי החישובים שלנו מקבלים פיצוי מסוים, אבל אז מעבירים אותם לטיפול, לסטטוס

יורם מועלמי:  כרגע אין ברשות המסים שום מענה ושום כתובת לאותם עצמאים

יורם מועלמי:  גם כשפונים במסגרת הפניות ומנסים לברר את מצב התביעה - אין מענה

יורם מועלמי:  אין מענה לאותם עצמאים שאמורים לקבל את הפיצויים שלהם, ואנחנו נמצאים היום כבר 80 יום מתחילת המלחמה

יורם מועלמי:  אתם יודעים טוב מאוד שעסקים קטנים בנויים על תזרים מזומנים, כשאין כרגע תזרים מזומנים

יורם מועלמי:  יש עסקים שעדיין לא התאוששו בחודש דצמבר

יורם מועלמי:  הם אמנם חזרו, אבל יש עדיין פעילות נמוכה מאוד בגלל הרבה מילואימניקים שנמצאים במילואים

יורם מועלמי:  אנחנו רוצים לקבל כתובת ברשות המסים לאותם אנשים שנתקלים בקשיים

נעמה לזימי: מה  שקורה כאן עם התקנות ועם ההבטחות שלא מקוימות זה חלק מרצף מטריד מאוד

נעמה לזימי:  אנחנו היינו צריכים להיות היום בדיון של מקצה שיפורים, אתם יודעים את זה

נעמה לזימי:  הדיון הזה היה צריך להיות דיון המשכי שבו אנחנו משפרים את המתווה שאולי לא היה מושלם כשהעברנו אותו, שהיה לחץ להעביר אותו מהר כדי שיקבלו פיצוי מהר

נעמה לזימי:  אנחנו לא עשינו שיפורים מרחיקי לכת, אמרנו שחייבים להעביר את זה מהר

משה גפני: שינינו דרמטית את המתווה

נעמה לזימי: את הלקונות שאנחנו מדברים עליהן עכשיו אמרנו שנביא ונתקן בהמשך, אבל במקום זה אנחנו מדברים על זה שלא קיבלו את הפיצויים של אוקטובר

נעמה לזימי:  זה משהו שלא נתפס בכל מידה

נעמה לזימי:   בסוף יש כאן לופ אחד גדול שמתחבר לפיטורים

נעמה לזימי:  בסוף אתם גם מעסיקים עובדים

נעמה לזימי:  אם אתם לא יכולים לשלם את המשכורות, לא יכולים לעמוד בבירוקרטיות ובכל הנגזרות, גם חוק הגנת פיטורים נפגע

נעמה לזימי:  אני מקבלת הרבה פניות ציבור על נשות חיילי מילואים שמוזמנות לשימוע, על כוונות לפיטורים, כשהכל בסוף מתחבר לזה שגם המעסיקים לא יכולים לשלם

נעמה לזימי:  יש כאן חרפה על גבי חרפה, אם זה התקנות שלא מגיעות, אם זה העיכובים שהם מכוונים בעיני

נעמה לזימי:  כשאתה אומר לנו שאולי זה מישהו שנפל בין הכיסאות, אנחנו יודעים שזה לא

נעמה לזימי:  אופיר אומר לך על מה שהוא מקבל, ולדימיר אומר

נעמה לזימי:  אנחנו הם אלה שמקבלים את פניות הציבור

נעמה לזימי:  אנחנו מבינים שהכל לא מתפקד אם יש כאלה שלא קיבלו את פיצויי אוקטובר

נעמה לזימי:  התפקיד שלנו הוא להבין אם הדברים עובדים או לא עובדים

נעמה לזימי:  די עם העיכובים האלה

נעמה לזימי:  יש כאן עיכובים שהם לא נתפסים, שהם לא מקובלים, שהם לא לפי הסיכומים שלנו

רועי כהן: אני רוצה להפוך את הדיון הזה למהות מאחר ובמדינת ישראל יש דה פקטו שני עמים: עם של עצמאים שמופקר כל פעם לגורלו, כל פעם מוצא את עצמו בלי מענה, ועם, לצערי, של שכירים שמוגן בצורה כזאת או אחרת על ידי הסתדרות ודברים אחרים

רועי כהן:  מתי קורית ההתפכחות? רק לאחר שאותם מנהלים וראשי אגפים יוצאים החוצה

רועי כהן:  השבוע קרתה התפכחות כזאת כשהגיע לבקר אותי ערן יעקב, ראש רשות המסים לשעבר

רועי כהן:  הוא אמר לי, "רועי, הפערים שקיימים כלפי העצמאים בנושא של המילואימניקים זו בושה וחרפה"

רועי כהן:  הוא אמר את זה אחרי שהוא יצא מהתפקיד

רועי כהן:  גם כשמשה אשר יצא מהתפקיד והגיע אלי הוא אמר לי, "רועי, כל מה שאמרת נכון, היה צריך להיות נוהל לחיצת כפתור"

רועי כהן:  אני רוצה לראות, אדוני היושב ראש, שכיר אחד שמתחיל את העבודה שלו ב-1 לחודש ולא יודע מה המשכורת שלו בסוף החודש

רועי כהן:  למה כלפי העצמאי בנתיבות, באופקים, באשדוד, בבאר שבע, זה יכול לקרות? למה עצמאי ובעל עסק שנמצא עכשיו שם לא יודע מה המתווה שלו בנובמבר, לא יודע מה המתווה שלו בדצמבר, לא יודע מה הלאה, אבל אותו שכיר יודע שהוא יקבל את המשכורת שלו בסוף החודש? אני באתי לכאן כי לאותם אנשים יש התחייבויות, יש עובדים, יש שכירויות

רועי כהן:  הם רוצים לדעת אם הם מקבלים פיצוי על אובדן רווח או לא

רועי כהן:  מדובר פה בגורלות של אנשים

רועי כהן:  דה פקטו, חברי הכנסת, נהיו פה שני עמים

רועי כהן:  תבינו את חייל המילואים הזה שבא ואומר שהוא מופקר, ויש עוד עשרות אלפים כאלה שפונים אלי ואומרים לי "תשמע, רועי, אני לא הולך לשלם את השכירות, אני לא הולך לשלם את המלאים"

רועי כהן:  למה צריך להגיע ראש המסים לשעבר ולהגיד לי "רועי, כל מה שאמרת הוא נכון"? למה אחרי, למה לא בזמן אמת?     

נאור שירי: אני לא מסכים עם הצורה והדרך שפונים לדרג המקצועי באוצר

נאור שירי:  סדר העדיפויות של מי שמנהל את המדינה עדיין לא השתנה

נאור שירי:  אנחנו ראינו באיזו מהירות ויעילות עוברים פה כספים

נאור שירי:  כשהמדינה רוצה, תוך יום-יומיים מביאים החלטת ממשלה, עושים דיון בוועדת הכספים והכסף עובר

נאור שירי:  ביום שסדר העדיפויות שלכם ישתנה, ואני פונה אליך אופיר כץ כי יש בידך את הכוח, אני פונה לאלי דלל שאמר שזה ביזיון לוועדה - -      

משה גפני: כל דבר פוליטי?     

נאור שירי: הכל פוליטי

נאור שירי:  תפסיקו להגיד לי שזה לא פוליטי

ינון אזולאי: לא פוליטי כשפה כולנו עבדנו ביחד על המתווה

נאור שירי: אבל אתה רואה ששר האוצר לא פה

נאור שירי:  אלי, אני מסכים איתך שזה זלזול בוועדה ובחברי הכנסת

נאור שירי:   זה בדיוק מה שאנחנו מרגישים ביתר שאת כשאנחנו באים, מדברים, עושים, מחוקקים מהר, יוצרים תקנות ואז מגלים ששום דבר לא קורה

נאור שירי:  אתה יודע למה לא קורה? כי לאף אחד בממשלה לא אכפת

נאור שירי:  הממשלה מנהלת את חיי היום יום שלנו

נאור שירי:  הקמתם קבינט חברתי-כלכלי - מה הוא עושה? מישהו יודע מה הוא עושה? מה עושה הקבינט החברתי-כלכלי שקם במיוחד לדברים האלה? כמה פעמים הוא התכנס? המקרה של ליאור לא צריך להיות המקרה הפרטני שבו יטפלו, וזה לא חלילה שאני לא רוצה שיטפלו בו

נאור שירי:  יש עוד מאות כאלה שלא יכולים לדבר

נאור שירי:  שר האוצר חייב להגיע לפה ולטפל בבעיה

נאור שירי:  אם הוא יגיד שמעניין אותו לפתור את זה היום, בתוך שעה וחצי הכל נפתר

ולדימיר בליאק: מי שצריך לתת פה תשובות זה שר האוצר, לא הדרג המקצועי של משרד האוצר, וחבל מאוד ששר האוצר לא פה וממשיך לזלזל בוועדה

ולדימיר בליאק:  אנחנו אישרנו מתווה של 17 מיליארד שקלים לאוקטובר ונובמבר

ולדימיר בליאק:  אני רוצה לדעת כמה מומש עד עכשיו

ולדימיר בליאק:  האם הפער במקדמות שדיברנו עליו, של 21 יום, שהבטחתם לסגור עד יום שני, נסגר? אני הייתי באופקים לפני כמה ימים, בשכונה שספגה 32 קורבנות

משה גפני: מישור הגפן

ולדימיר בליאק: כן

ולדימיר בליאק:  אין לי מושג למה אופקים לא במסלול האדום

ולדימיר בליאק:  אחרי מה שהעיר הזאת ספגה היא צריכה להיות במסלול האדום

ולדימיר בליאק:  יש לי תחושה שבשבועות האחרונים הממשלה מפקירה את בעלי העסקים בכך שהמתווה שאישרנו לא מיושם

ניסים ואטורי: 	אני מציע להשאיר את הפוליטיקה בצד

ניסים ואטורי:  אני חושב שכולם היו מעורבים בהצבעות ובחקיקה

ניסים ואטורי:  זה שחייל צה"ל מגיע למצב כזה מראה שמשהו פה לא עובד

ניסים ואטורי:  אין מצב שיש לוחמים עכשיו בשג'אעיה או בכל מקום אחר שהמקרר שלהם ריק

ניסים ואטורי:  מי שלא קיבל את הפתרון מהמדינה שיתקשר אלי

ניסים ואטורי:  ליאור, אנחנו נהיה בקשר

ניסים ואטורי:  שכל חייל שיש לו בעיה יתקשר אלי ואני אשלח חבר'ה עם ארגזים אליו הביתה

ניסים ואטורי:  אין מצב שחייל יישאר רעב

ניסים ואטורי:       גם לחקלאים שנמצאים בגבול הצפון וחוטפים טילים של חיזבאללה אין פתרון, הם לא מקבלים פיצוי

ניסים ואטורי:  אותו חקלאי אומר לי, "שמע, אני לא יכול לעזוב כי העסק שלי יקרוס"

ניסים ואטורי:  זה הזמן לעזור לאנשים האלה, זו המחויבות שלנו

חמד עמאר: חברים, שמענו את חייל המילואים, כולנו התרגשנו

חמד עמאר:  אני אומר לכם, זה לא מקרה בודד, זה לא לקבל מספר טלפון, להתקשר למישהו ולהגיד לו לפתור את הבעיה

חמד עמאר:  אין חבר כנסת שלא קיבל עשרות פניות ואפילו מאות פניות מעסקים שקרסו, מאנשים שלא קיבלו את הכסף שלהם

חמד עמאר:  הגיע הזמן לזמן את שר האוצר לכאן

חמד עמאר:  ועדת הכספים היא ועדה חשובה, ועדה שאמורה להעביר את התקציב של 2024 בעוד כמה שבועות

חמד עמאר:  זו ועדה שהעבירה את תקציב 2023 בלי שהגיע שר האוצר אפילו פעם אחת כדי להסביר, כדי לקבל שאלות מחברי הכנסת ולענות עליהן

חמד עמאר:  הוא בא פעם לחצי שעה ויצא

חמד עמאר:  אנחנו נמצאים במצב שבו כבר יותר מחודש אנחנו לא מקבלים את התקנות

חמד עמאר:  נאמר לנו שיגיעו עם זה בהתחלת דצמבר

חמד עמאר:  עכשיו אנחנו בסוף דצמבר ועוד לא קיבלנו את התקנות

חמד עמאר:  הגיע הזמן לטפל בנושא כמו שצריך, הגיע הזמן לקחת את הנושא, הגיע הזמן שהממשלה תיקח אחריות, הגיע הזמן שאנשים יקבלו את הכסף שלהם

חמד עמאר:  אנחנו לא יכולים לשבת ככה ולהמשיך לדבר בלי סוף

חמד עמאר:  חברי הכנסת שורפים שעות כאן ולא מקבלים תשובות

חמד עמאר:  כשמבקשים לקבל תשובות בשבוע הבא, שוכחים להביא תשובות בשבוע הבא

חמד עמאר:  אנחנו חייבים לקבל תשובות, אנחנו חייבים לקבל את התקנות

אבי נוימן: אנחנו נמצאים בדיון על פיצויי מלחמה כאילו הדיון מתנהל על קורונה

אבי נוימן:  אם נמשיך לחשוב במונחי קורונה כמו שהיה גם בדיון הקודם, נמצא עוד הרבה מקרים כאלה כמו ליאור, אין ספק בכלל

אבי נוימן:  לשכת רואי החשבון מקבלת מאות ואפילו יותר פניות כל יום לגבי בעיות תפעוליות

אבי נוימן:  אנחנו מנסים לעזור ולא מצליחים לעמוד בעומס

אבי נוימן:  אני לא יודע עד כמה המענה הטלפוני של המוקד ברשות המסים נותן מענה, אם בכלל

אבי נוימן:  האנשים שעונים במוקד הטלפוני הם אנשים מאוד נחמדים, אבל אני לא חושב שהם מסוגלים להתמודד עם הסוגיות המקצועיות שאנחנו שואלים

אבי נוימן:  אם חישובי המקדמה מגיעים אחרי 21 יום וניתנת החלטה, לא מבינים איך ניתנה ההחלטה כשזה פחות מ-60%

אבי נוימן:  יש את חוק הארכת מועדים לאוכלוסיות מיוחדות שיכול בהחלט להיות מותאם גם לפיצויי "חרבות ברזל" במחשבי רשות המסים

אבי נוימן:  אם אחד כמו ליאור היה מסומן כבעל עסק שזכאי להארכת מועדים, כל התביעה שהוא הגיש הייתה צריכה להתקבל

צמרת אביבי: הדיון הזה כל פעם חוזר על עצמו

צמרת אביבי:  אנחנו מרגישים כאילו אנחנו בתקליט שבור

צמרת אביבי:  די, נמאס

צמרת אביבי:  אני רוצה לראות שפעם אחת פקידי האוצר הנכבדים והנהדרים שיושבים כאן יוותרו על המשכורת של 1

צמרת אביבי: 10, 1

צמרת אביבי: 11 ו-1

צמרת אביבי: 12

צמרת אביבי:  בעלי הוא בעל חברה של הסעות אוטובוסים לתיירים, חברה שמושבתת מאז תחילת המלחמה

צמרת אביבי:  ב-8

צמרת אביבי: 10 היו צריכים להיות לו 30 קבוצות של תיירים

צמרת אביבי:  כשבעלי אמר שהוא רוצה לפנות לבנקים על מנת שיורידו לו קצת את ההלוואות, הם רצו שהוא ישלם קנס של 29,000 שקל על הדבר הזה

צמרת אביבי:  המשבר הזה יכול להיות חלון הזדמנות

צמרת אביבי:  אנחנו מצפים שבאמת תהיה פה הבנה מצד חברי הוועדה ומצד פקידי האוצר

אילן זיגדון: 	המקרה הזה של ליאור הוא אחד מתוך מאות

אילן זיגדון:  הטלפון שלי כבר מתפרק מרוב פניות

אילן זיגדון:  אם צריך, אני אפרט את כל המקרים בפני רשות המסים

אילן זיגדון:  מתי ייכנסו כל הכספים לעצמאים? מתי יכנסו הכספים של אוקטובר?       

יוליה מלינובסקי: 	ליאור, אני קודם כל רוצה להודות לך ולכל החברים שלך על כל מה שאתם עושים, על הקורבן שאתם מקריבים

יוליה מלינובסקי:  רציתי לקוות שתהיו ראויים לקורבן הזה, אבל מה שיש פה זו פשוט בושה והפקרות

יוליה מלינובסקי:  מקרים כמו ליאור אנחנו מקבלים כל יום

יוליה מלינובסקי:  התכנית לינואר 2024 תהיה כמו היום

יוליה מלינובסקי:  יש עסקים שעוד לא יצאו משג'אעיה, שנקברו שם

יוליה מלינובסקי:  לאיזה מתווה העסק של ליאור שייך? הוא היה בשג'אעיה, איפה שהעסק שלו הלך, כשאח שלו היה בצפון

יוליה מלינובסקי:  איזה מתווה מתאים לו? האם שבעה קילומטר, 20 קילומטר? אנחנו מבקשים שכל חייל מילואים עצמאי או בעל עסק קטן יוכר כאילו הוא ביישוב ספר כדי לקבל את המקסימום, ואת זה אנחנו רוצים היום, לא בעוד שבוע

יוליה מלינובסקי:  לא מעניין את ליאור ואת החברים שלו מה הבעיות המשפטיות והלוגיסטיות של האוצר

יוליה מלינובסקי:  כשהמדינה רוצה להעביר כסף אין לה שום בעיה לפתור את כל הבעיות הלוגיסטיות והמשפטיות

ולדימיר בליאק: זה מה שצריך לעשות, כל מילואימניק להכניס באפס עד שבע

רועי כהן: חד משמעית

רועי כהן:  זו גם ההמלצה של ערן

רועי כהן:  זו ההצעה הראשונה שלנו שהייתה

מירב כהן: 	בדיון הקודם אמרנו שהיו לנו בעיות עם המקדמות, אבל צמצמנו את הפער הזה

מירב כהן:  כרגע ידוע לנו על 2,800 תיקים שיש בעיה עם המקדמה

מירב כהן:  אנחנו בודקים למה, כי אנחנו רוצים שזה יהיה אוטומט, לא מקרה פרטני

ינון אזולאי: מתוך כמה?     

אופיר כץ: כמה בקשות הוגשו?     

מירב כהן: 175,000 תיקים בהוצאות מזכות, שזה הפיצוי הכלל הארצי, ושולמו 2

מירב כהן: 5 מיליארד שקלים עד עכשיו

אופיר כץ: מתוך ה-175,000, כמה קיבלו 100% וכמה קיבלו חלק?     

מירב כהן: 120,000 קיבלו את התביעה הסופית, כ-40,000 קיבלו מקדמות

מירב כהן:  יש תיקים שנדחו אוטומטית

מירב כהן:  אם אנשים משנים את הנתונים ולפי דיווחי המע"מ אין להם ירידת מחזורים, אין לנו דרך לפצות אותם גם אם הם הגישו את התביעה הזאת

מירב כהן:  אנחנו יודעים על מקרים שיש לנו בעיות עם המערכת

מירב כהן:  אנחנו מנסים לאתר למה לא מקבלים תוך 21 יום את המקדמה

מירב כהן:  צמצמנו את זה מכמעט 60,000 תיקים שהיו לנו בשבוע שעבר ל-2,830 תיקים

מירב כהן:  אני מקווה שעוד היום ייסגר הנושא הזה ונהיה באון-ליין

אופיר כץ: זה המתווה הארצי?     

מירב כהן: זה המתווה הכלל ארצי

אופיר כץ: מה עם המתווים של אפס עד שבע ושבע עד ארבעים?     

ולדימיר בליאק: יש לך נתון כמה מומש? מדובר מעל 17 מיליארד שקל לאוקטובר-נובמבר

מירב כהן: דיברנו על בערך שמונה מיליארד שקל לגבי אוקטובר

ולדימיר בליאק: מומש?     

מירב כהן: הגענו כבר ל-3

מירב כהן: 7, כשאנחנו רק נמצאים בחודש הראשון מאז שהוגשו התביעות

מירב כהן:  אין לי ספק שכל השמונה מיליארד של חודש אוקטובר ימומשו

ינון אזולאי: עדיין לא כולם הגישו

מירב כהן: אתם צריכים לזכור שבמסלול האדום ובמקדמות יש לנו כמעט 8,000 תיקים

מירב כהן:  8,000 תיקים קיבלו מקדמות במסלול האדום, כשהמסלול האדום זה רוב הכסף

מירב כהן:  המסלול האדום זה יישובים שנמצאים בצפון ובדרום, כאשר שם המפעלים והעסקים סגורים כבר יותר מחודשיים

מירב כהן:  כרגע אנחנו רק משלמים מקדמות

מירב כהן:  בגלל שהנזקים שלהם עצומים גם קדימה אנחנו נממש את כל השמונה מיליארד שקל

מירב כהן:   זה קצב של תשלום שלא היה בקורונה, קצב מהיר של תשלום

מירב כהן:  אנחנו מבינים שיש בעיות בחלק מהתיקים, אבל צריך לזכור שהוגשו 204,000 תביעות בתקופה של חודש בדיוק, קצב שאפילו לא היה בקורונה בסגרים מלאים

מירב כהן:  יהיו לנו מקרים שייפלו וננסה לאתר ולמצוא אותם בפינצטה

יורם מועלמי: איך אנחנו מגיעים אליך?      

מירב כהן: ליאור, האם הגשת תביעה? כולכם יוצאים עלינו על קרן פיצויים

צמרת אביבי: בעלי הגיש תביעה ועד עכשיו לא קיבל כלום

מיכל שיר סגמן: אין אינטרנט בשג'אעיה ובח'אן יונס

מירב כהן: 	אז איך אני אגיש במקומו?     

צמרת אביבי: תלחצו על כפתור ותראו מי שמשרת במילואים

צמרת אביבי:  המדינה לא יודעת שהוא מגויס? המדינה לא יודעת שהוא בצו 8?     

ליאור מושייב: אני לא יודע אם אתה יודע, אבל למי שנכנס לתוך עזה אסור להיות עם נייד

ליאור מושייב:  אין ניידים בעזה

מירב כהן: אתמול הצלחנו לקבל סוף כל סוף את הקובץ של המילואימניקים

מירב כהן:  רק מאתמול אנחנו יכולים להתחיל לזהות מי המילואימניק שהגיש תביעה ולנסות להסדיר לו את התביעה

ליאור מושייב: רק עכשיו, אחרי שלושה חודשים שאנחנו בלי כסף?     

מירב כהן: אתם צריכים לזכור שבקבלת קובץ המילואימניקים יש עניין של אבטחת מידע

מירב כהן:  לא אנחנו הם אלה שנותנים את הקובץ של המילואימניקים, לא אנחנו מחזיקים בקובץ

מירב כהן:  אנחנו לא יודעים מי יצא למילואים

מיכל שיר סגמן: שמישהו יתקשר למשרד הביטחון

ליאור מושייב: כשבדקתי בשלושה משרדי רואי חשבון, אמרו לי שמגיע לי אפס

מירב כהן: אני לא שולט במשרדי רואי החשבון שלך

מירב כהן:  אני אשמח לעזור, אבל אם לא הוגשה תביעה אין לי דרך לקדם אותה, אני מתנצל

מיכל שיר סגמן: הבעיה היא לא אתה

אופיר כץ: מה אתם עושים עם אלה שלא יכולים להגיש? מה עם מילואימניקים שלא יכולים להגיש, מה קורה איתם?      

מירב כהן: הוקם חמ"ל מיוחד

אופיר כץ: אין מספרים כאלה גדולים

מירב כהן: הוקם חמ"ל איתנו במשרד הביטחון, הוא יושב בשלישות ברמת גן

מירב כהן:  היינו בשטחי כינוס בצפון ובדרום

מירב כהן:  החמ"ל הזה מקבל פניות מכל המילואימניקים

מירב כהן:  עובד קבוע שלנו יושב שם

מירב כהן:  התחלנו את זה השבוע בגלל שהיו בעיות של מילואימניקים

צמרת אביבי: הם לא יוצאים לעזה, לשטחי כינוס

מירב כהן: לרובם יש מייצגים

מירב כהן:  לא נצליח לתת פתרון כשאנחנו לא יודעים את הפרטים

מירב כהן:  המילואימניקים יודעים לפנות כשהם יוצאים ליום חופש בבית

מיכל שיר סגמן:   יש חיילים שלא יצאו חודשיים מעזה

רועי כהן: אמיר, אתה מבין שזה היה צריך להיות מהיום הראשון, שזה לא היה צריך להיות אחרי שלושה חודשיים? אם היה נוהל לחיצת כפתור לא היה את המקרה הזה של ליאור, היה סנכרון

מירב כהן: אני לא קשור לזה

מירב כהן:  אנחנו כן זיהינו את הבעיות, אנחנו כן מנסים לקדם את הדברים האלה

מירב כהן:  אפשר לשפוט אותי, אני מנהל את היחידה הזאת, אבל יהיו תקלות

מירב כהן:  האירוע הזה מורכב ברמת החוקים שחוקקו בכנסת, אם זה החוק שמדבר על הוצאות לכל הארץ, אם זה מסלולים אדומים שקיימים

מירב כהן:  מעולם לא היה אירוע בהיקף כזה עם יישובים שפונו

מירב כהן:  אנחנו מנסים לעשות את המקסימום כדי לקדם

מירב כהן:  בגלל זה ניסינו ליצור קשר גם עם לשכת רואי החשבון, גם עם לשכת יועצי המס, כדי לקבל את הפניות שיש, לנסות לראות את הבעיות שיש, לשדרג את המערכת שלנו

צמרת אביבי: הנציגים אומרים שהם קיבלו הדרכה רק על יישובי הדרום

מירב כהן: אנחנו כל היום מנסים את הנושא הזה לקדם

מירב כהן:  במסלול מחזורים קיבלנו 18,000 תביעות בדרום

מירב כהן:  יש לנו מסלול שכר שבו קיבלנו 1,800 תביעות

מירב כהן:  בתשלומי מקדמות, שזה האירוע של עסקים שמגיע להם מסלול אדום, אנחנו מזהים כמעט 8,000 בקשות למקדמה

מירב כהן:  רק במסלול הזה שולמו 700 מיליון שקל

מירב כהן:  כרגע פתחנו מקדמה נוספת לנובמבר-דצמבר במסלול האדום, כי אנחנו מבינים שהיישובים שפונו לא חוזרים כרגע, שהנזקים שלהם מתמשכים

מירב כהן:  צריך לזכור, ואני לא מזלזל באף אחת מהתלונות כי כל תלונה זה עולם ומלואו, שיש לנו 204,000 תביעות

מירב כהן:  אנחנו כן מנסים למצוא את הפתרונות ולהגיע לכל אחד

אופיר כץ: אז ששר האוצר יחזק את המחלקה שלכם, יביא עוד אנשים

מירב כהן: אנחנו מנסים לעשות את המקסימום תוך כדי

אופיר כץ: אתם עושים את המקסימום

אופיר כץ:  למה שר האוצר לא מחזק את המחלקה שלכם אם אתם בקריסה כזאת?     

אילן זיגדון: אם אני מאחר במע"מ ביום, מעקלים לי את החשבון

משה גפני: אני מבקש, אנשי משרד האוצר, את התקנות השבוע

משה גפני:  אנחנו לא יודעים מה המצב בנובמבר ובדצמבר

משה גפני:  אתם הבטחתם שתביאו את זה באמצע דצמבר, לא לקראת סוף דצמבר

משה גפני:  אני אדבר גם עם הממונים עליכם, אי אפשר ככה להמשיך

משה גפני:  עם כל הכבוד, זה מול הציבור, מול אנשי המילואים

משה גפני:  אם היום היו התקנות, היינו יכולים לדבר על התקנות שהבאתם

משה גפני:  ולדימיר וינון, תשבו איתם לגבי הנושא הזה, אני מבקש איזו שהיא הצעת פשרה, אבל אני לא אביא את זה עד שלא תביאו את התקנות

חנן פורת: 	אם לא מאריכים כרגע את המתווה, את הוראת השעה, לא נוכל לשלם את דמי האבטלה, את החל"ת, את הפיצוי לבני 67 ומעלה

ולדימיר בליאק: על אוקטובר שילמתם?     

משה גפני: מה המועד האחרון?     

חנן פורת: הוראת השעה הסתיימה בסוף נובמבר

ולדימיר בליאק: על אוקטובר ונובמבר הם קיבלו?     

חנן פורת: כן, אבל אנשים שיצאו לחל"ת או פוטרו בדצמבר חזרו מבחינתנו לחוק הקיים

ינון אזולאי: זה עוד מענק שצריך להגיע?     

חנן פורת: זה דמי אבטלה והמענק לגילאי 67 פלוס

כפיר בטט: זה לא דמי אבטלה

כפיר בטט:  כל מי שנמצא היום בחל"ת, הארכת החקיקה לא משפיעה על הזכאות שלו

חנן פורת: בסוף נובמבר הסתיימה הוראת השעה

כפיר בטט: לגבי ה-67 זה נכון, זו חקיקה ייחודית

כפיר בטט:  לגבי מי שיצא לחל"ת בחודשים אוקטובר ונובמבר, גם אם אנחנו לא מאריכים את דצמבר, הם ממשיכים לקבל במידה ויש להם זכאות לדמי אבטלה

חנן פורת: 	במתווה היו הקלות

כפיר בטט: שלא תהיה אי הבנה ומישהו יחשוב שאם עד עכשיו הוא קיבל דמי אבטלה פתאום הוא לא יקבל

חנן פורת: 	זה בדיוק זה

חנן פורת:  כל מי שלא נכנס בחוק הקיים, שאל זה חזרנו, לא יקבל בדצמבר

ינון אזולאי: מה שהוא אומר לך זה שנגמרה הוראת השעה וחוזרים לחוק הקיים

כפיר בטט: יש את מה שדיברנו עליו, את היישובים המפונים, שזה התקנות שצריך להאריך

חנן פורת: גם למפונים שנכנסו למתווה החדש אי אפשר יהיה להאריך

משה גפני: אתמול הבאתם את התקנות האלו, זה גובל באני לא יודע מה

משה גפני:  אני עומד פה מול האנשים, אני מקבל כל הזמן את הביקורות

כפיר בטט: גם אנחנו

משה גפני: בסדר, אבל אתם הולכים למשרד

משה גפני:  אני יושב פה

משה גפני:  הביטוח לאומי, איך לא אמרתם לנו שאם אנחנו לא מאשרים את התקנות - -?     

חנן פורת: אנחנו באנו כדי לאשר את זה היום

משה גפני: היום באתם?     

חנן פורת: אלו לא תקנות שלנו

משה גפני: ינון, אני מקש שתשבו ביחד עם היועצת המשפטית לוועדה

משה גפני:  אני לא רוצה שיקרה דבר כזה שאנשים לא יקבלו, זה דבר שגובל באני לא יודע מה

משה גפני:  אני מבקש שתשבו עוד היום כדי לראות איך פותרים את הבעיה הזאת לגבי הכמה ימים הנוספים האלה

משה גפני:  אין לי אפילו סנקציה עליהם על נובמבר

משה גפני:  קיבלתי את ההצעה שהתקנות של נובמבר יהיו יחד עם התקנות של היום

משה גפני:  למה לא אמרתם בשבוע שעבר? למה לא הרמתם טלפון?     

חנן פורת: אנחנו כל הזמן מדברים על זה

נאור שירי: למי הם יתקשרו?     

משה גפני: אלי

נאור שירי: אבל יש להם שר

ולדימיר בליאק: איפה השר? למה שר האוצר לא מגיע לכאן? מתי הוא יבוא?      

משה גפני: ולדימיר, אני מבקש שתשבו איתם, עם היועצת המשפטית ועם אנשי הביטוח הלאומי

משה גפני:  אם יש מצב כזה שבו אנשים לא מקבלים את הקצבאות שמגיעות להם, אנחנו נפנה את המקום לעניין הזה ונצביע

משה גפני:  תציעו שכל חצי חודש יתבעו, תציעו שכל חודש וחצי יתבעו, כל מה שתציעו יעבור פה

ולדימיר בליאק: לפי המתווה שלי שר האוצר מגיע לוועדת הכספים

משה גפני: תודה רבה